钦定古今图书集成/明伦汇编/氏族典/第414卷 > 《廖用贤尚友录》 > 鲁丕
## 钦定古今图书集成/明伦汇编/氏族典/第414卷 > 《廖用贤尚友录》 > 鲁丕

按《后汉书鲁恭传》：“恭弟丕，字叔陵，性沈深好学，兼通
五经，以《鲁诗》《尚书》教授，为当世名儒。后归郡，为督邮
功曹。建初元年，举贤良方正，除为议郎，迁新野令，擢
拜青州刺史。元和元年征，再迁拜赵相，门生就学者
常百馀人。永元二年，迁东郡太守。明年，拜陈留太守。
十一年复征，再迁中散大夫。十三年，迁为侍中，免。永”
初二年，诏“公卿举儒术笃学者”，邓骘举丕。再迁，复为
侍中左中郎将，卒于官。